Diari Oficial de la Generalitat Valenciana


Sumari del DOGV 8291, del 10-05-2018 (2018/3932)

RESOLUCIÓ de 3 d'abril de 2018, de la Conselleria d'Hisenda i Model Econòmic, per la qual s'accepta la cessió, per mitjà de mutació demanial, de la propietat d'una parcel·la de 5.561,55 m² de superfície en l'avinguda d'Aguilera d'Alacant, realitzada per l'ajuntament del dit municipi per a la construcció d'un edifici destinat a l'Administració de justícia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3932


Data del document
:   03-04-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'abril de 2018, de la Conselleria d'Hisenda i Model Econòmic, per la qual s'accepta la cessió, per mitjà de mutació demanial, de la propietat d'una parcel·la de 5.561,55 m² de superfície en l'avinguda d'Aguilera d'Alacant, realitzada per l'ajuntament del dit municipi per a la construcció d'un edifici destinat a l'Administració de justícia. [2018/3932]  
L'Ajuntament d'Alacant, en Acord de la Junta de Govern Local de 28 de juliol de 2017, va acordar la cessió gratuïta a la Generalitat d'una parcel·la de la seua propietat de 5.561,55 m² de superfície, en l'avinguda d'Aguilera de l'esmentada població, per a la construcció d'un edifici destinat a l'Administració de justícia. Segons consta en el mencionat acord l'immoble té la qualificació jurídica de domini públic.  
A proposta de la Conselleria de Justícia, Administració Pública, Reformes Democràtiques i Llibertats Públiques, de 2 de març 2018, es van iniciar els tràmits legals oportuns per a l'acceptació de la cessió.  
La cessió s'ha efectuat basant-se en el que disposa l'article 37 de la Llei 14/2003, de patrimoni de la Generalitat i la disposició addicional onze de l'esmentada llei que regula la mutació demanial.  
Segons el dit article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquests quan resulte necessària per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmitent, i s'integrarà en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic de l'Administració de justícia i adscrit a la Conselleria de Justícia, Administració Pública, Reformes Democràtiques i Llibertats Públiques, a qui correspon la seua administració, defensa i conservació.  
En conseqüència, d'acord amb els esmentats articles de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, per mitjà de mutació demanial, realitzada per l'Ajuntament d'Alacant de la parcel·la de 5.561,55 m² de superfície ubicada en l'avinguda d'Aguilera de l'esmentat municipi, que confronta: nord, xarxa viària que la separa de la resultant C, destinada a zona verda; sud, xarxa viària destinada a l'ampliació de l'avinguda d'Aguilera; est, carrer del Prim que la separa de la resultant E destinada a dotació educativocultural i oest, xarxa viària destinada a l'ampliació del carrer Princesa Mercedes.  
Consta inscrita en el Registre de la Propietat d'Alacant 3, al tom 1777, llibre 1777, foli 120, finca 80066, inscripció 1a.  
Referència cadastral: 3399228FW2328K3102IH.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Alacant s'efectua amb la condició de destinar l'immoble a la construcció d'un edifici destinat a l'Administració de justícia amb subjecció al que estableix l'article 111 del Reglament de béns de les entitats locals. En cas d'incompliment dels fins per als que se cedeix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a sol·licitud de reversió a la Conselleria competent en matèria de patrimoni, es tramitarà per aquesta el corresponent expedient, d'acord amb el que disposa el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'Ajuntament es compromet a eliminar qualsevol obstacle, servitud o impediment que puga dificultar el normal desenvolupament de les obres i dotar la parcel·la dels serveis urbanístics que falten perquè tinga la condició de solar si no la té.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic de l'Administració de justícia i adscrit a la Conselleria de Justícia, Administració Pública, Reformes Democràtiques i Llibertats Públiques a qui corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quint  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que és definitiu en via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació, davant del jutjat contenciós administratiu de conformitat amb allò que disposa l??article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb el que preveu l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercitar qualsevol altre que s'estime procedent.  
  
València, 3 d'abril de 2018.- El conseller d'Hisenda i Model Econòmic: Vicent Soler i Marco.